Працуе Алена Мікалаеўна на палову стаўкі. Гэта значыць, што да абеду яе можна заўжды знайсці паміж кніжных шафаў. Я паспеў запытацца ў некалькіх чытачоў, ці не сырнымі пахамі вабіць іх установа. Тыя адказалі, што сваім сырам бібліятэкарка частуе толькі лепшых чытачоў. Так што ходзяць яны туды па кніжкі, а сыр — гэта прэмія за стараннае чытанне. Я таксама пахадзіў паміж паліц. Утульна, прыгожа, ва ўсім адчуваецца рука гаспадыні.